Vadim Šipatšov
Vadim Aleksandrovitš Šipatšov (; s. 12. maaliskuuta 1987 Tšerepovets, Venäjän SFNT, Neuvostoliitto) on venäläinen jääkiekkoilija ja maailmanmestari, joka pelaa KHL-joukkue SKA Pietarin organisaatiossa. Šipatšov on pelipaikaltaan keskushyökkääjä. Elite Prospects -sivuston Ulf Anderssonin mukaan hänen vahvuuksiinsa kuuluu pelisilmä, luistelu, hyökkäyspään vaistot ja kiekonhallinta. Šipatšovilla on kuitenkin parannettavaa kokonaisvaltaisessa pelaamisessa ja fyysisissä väännöissä.
Kimmo Nevalainen
Kimmo Nevalainen (s. 23. huhtikuuta 1983 Liperi) on suomalainen jääkiekkoilija. Hän on pelipaikaltaan puolustaja. Nevalaisen kasvattajaseura on Liperin Kiekko, josta "Neppi" tosin siirtyi Joensuuhun jo nuorena. Ensimmäisen aikuisten sarjan ottelunsa Nevalainen pelasi Jokipojissa kaudella 1999–2000.